मीरगंज थाना के चौकीकला गांव के ग्राम प्रधान अशोक कुमार बिन्द पप्पू ने आरोप लगाया है कि शुक्रवार शाम वह गांव मे कराये गये विकास कार्य देख रहा था। तभी मीरगंज का सिपाही पहुंचकर उसको मारने पीटने लगा। उसे रास्ते में भी मारा गया। थाना पहुंचने पर भी सिपाही ने उसकी पिटाई की। वह यह नहीं जान पाया कि उसका क्या कसूर है। पुलिस उसकी जेब में जबरन कट्टा रखकर चालान करना चाह रही थी। नाराज प्रधान यह मामला प्रधान संघ में ले गए तो प्रधान संघ के लोगों ने आरोपी सिपाही के खिलाफ कार्यवाही के लिए पुलिस अधीक्षक को सीटी मजिस्ट्रेट के माध्यम से ज्ञापन सौंपा।